Diari Oficial de la Generalitat Valenciana


Sumari del DOGV 5601, del 18-09-2007 (2007/11901)

DECRET 152/2007, de 14 de setembre, del Consell, pel qual crea un institut d'Educació Secundària a Torrevieja, per transformació de la secció d'Educació Secundària existent.
-----------------------------------------------------------------------------------------------------------------------------------------------------------------------------

### Dades del document

Número de DOGV
:   5601

Data del DOGV
:   18-09-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/11576


Data del document
:   14-09-2007

Organisme emissor
:   Conselleria d'Educació

Tipus de document
:   Decret

Descriptors 

:   * Torrevieja
    * centre d'ensenyament
    * ensenyament públic
    * ensenyament secundari

DECRET 152/2007, de 14 de setembre, del Consell, pel qual crea un institut d'Educació Secundària a Torrevieja, per transformació de la secció d'Educació Secundària existent. [2007/11432]  
L'Orde de 14 de setembre de 2006, de la conselleria de Cultura, Educació i Esport, va crear una secció a Torrevieja, dependent de l'Instituto de Educación Secundaria Las Lagunas, de la mateixa localitat. Este curs escolar el centre superarà la capacitat màxima prevista en l'Orde de 31 de juliol de 1998, de la conselleria de Cultura, Educació i Ciència, per la que es regulen les seccions dels instituts d'Educació Secundària de la Comunitat Valenciana.  
L'Ajuntament de Torrevieja, segons acord adoptat en sessió plenària de 27 d'agost de 2003, ha posat a disposició de la conselleria d'Educació una parcel·la de 16.260 m² en el sector 17 del PGOU, Pla Parcial El Limonar II, per a la construcció d'un edifici escolar que serà la seu del nou institut de Secundària de la localitat. Esta cessió va ser acceptada per mitjà de resolució de 28 de desembre de 2005, de la conselleria d'Economia, Hisenda i Ocupació. Totes estes actuacions es van realitzar en el marc de col·laboració establit en la disposició addicional quinzena de la Llei Orgànica 2/2006, de 3 de maig, d'Educació.  
Per això, de conformitat amb el que establix l'article 17 de la Llei Orgànica 8/1985, de 3 de juliol, Reguladora del Dret a l'Educació, la Llei Orgànica 2/2006, de 3 de maig, d'Educació, i en l'article 1 del Reglament Orgànic i Funcional dels Instituts d'Educació Secundària, aprovat pel Decret 234/1997, de 2 de setembre, del Consell, a proposta del conseller d'Educació, i amb la deliberació prèvia del Consell, en la reunió del dia 14 de setembre de 2007,  
DECRETE  
Article únic  
Es crea, per transformació de la Sección de Educación Secundaria dependent de l'Instituto de Educación Secundaria Las Lagunas, de Torrevieja, codi 71753870, el següent centre docent:  
Província: Alacant.  
Localitat: Torrevieja.  
Denominació: Instituto de Educación Secundaria Núm. 5.  
Titular: Generalitat.  
Codi: 36253363.  
Domicili: C/ las Gardenias, s/n.  
Composició: 24 unitats d'Educació Secundària Obligatòria i 8 de Batxillerat.  
Capacitat: 720 places escolars d'Educació Secundària Obligatòria i 280 de Batxillerat.  
DISPOSICIONS ADDICIONALS  
Primera  
El que establix este decret s'inscriurà en el Registre de Centres Docents de la Comunitat Valenciana.  
Segona  
El personal docent i no docent, amb destinació definitiva en el centre actualment existent, s'integrarà en el nou Instituto de Educación Secundaria Núm. 5.  
Tercera  
El material inventariable i fungible de la Secció s'integrarà en l'inventari del nou institut.  
DISPOSICIONS FINALS  
Primera  
Es faculta el conseller de Educació perquè adopte totes les mesures que siguen necessàries per al compliment i desenrotllament del que establix este decret, així com per a modificar, si és el cas, el domicili, la denominació i configuració del centre.  
Segona  
Este decret es publicarà en el Diari Oficial de la Comunitat Valenciana, però els seus efectes s'entenen referits a l'inici del curs escolar 2006/2007.  
Valencia, 14 de setembre de 2007.  
El President de la Generalitat,  
FRANCISCO CAMPS ORTIZ  
El conseller d'Educació,  
ALEJANDRO FONT DE MORA TURÓN